Nr. C 232/6 De Europæiske Fællesskabers Tidende 30.8.83 
Forslag til Rådets forordning (EØF) om økonomisk støtte fra Fællesskabet til virksomhe­
der i Fællesskabet, som producerer fast brændsel 
(Forelagt Rådet af Kommissionen den 12. august 1983) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
235, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
I denne støtte må for stenkulsindustriens vedkommende 
koncentrere sig om eksisterende eller fremtidigt 
oprettede anlæg med høj produktionskapacitet; 
for at kunne få del i støtten skal de stenkulproduce-
rende virksomheder forelægge Kommissionen et mo­
derniserings- og strukturtilpasningsprogram, der ikke 
blot skal omfatte investeringer, men også lukning af 
produktionsanlæg, som er stærkt tabgivende og klart 
ukonkurrencedygtige; 
for at kunne berettige til støtte, skal investeringspro­
jekterne i stenkulsindustrien vedrøre et underjordisk 
produktionsanlæg, hvis årlige gennemsnitsydelse på 
det nederste brydningsniveau før investeringen ligger 
på mindst 380 kg pr. mandetime, eller hvis forventede 
ydelse er mindst 600 kg pr. mandetime, dersom der er 
tale om et nyt anlæg; 
Fællesskabet har ifølge traktatens artikel 2 til opgave at 
fremme en harmonisk udvikling af den økonomiske 
virksomhed i Fællesskabet, en varig og afbalanceret 
ekspansion og en øget stabilitet anlæg, maskiner og bygninger, som er direkte knyttet 
til brydning eller behandling af stenkul, giver ret til 
støtte; 
det er i forbindelse hermed absolut nødvendigt for 
Fællesskabet at benytte sig af flere forskellige energi­
kilder for således at nedsætte sit olieforbrug; 
anvendelsen af fast brændsel må forøges med henblik 
på at nedsætte olieforbruget, og hvis Fællesskabet skal 
benytte sig af flere forskellige energikilder, må det 
selv producere fast brændsel; 
udvikling af en,moderne industri, som producerer fast 
brændsel, vil have en gavnlig indflydelse på beskæfti­
gelsen i Fællesskabet; 
II 
der skal foretages store investeringer for at forbedre 
produktiviteten i de miner, hvor de geologiske og tekni­
ske forudsætninger herfor er til stede, og for at der kan 
åbnes nye produktionsanlæg med høj ydeevne III 
brunkul og tørv har stor interesse som energikilde og 
som erstatning for olie 
der er i nogle medlemsstater store muligheder for på 
fordelagtige økonomiske vilkår at øge produktion og 
forbrug af brunkul og tørv i løs tilstand eller som 
briketter; 
også i dette tilfælde kræver udnyttelse af mulighe­
derne ret store investeringer, og det er ikke muligt for 
virksomhederne selv at finansiere dem; 
for at kunne modtage støtte skal virksomheder, som 
producerer brunkul eller tørv, forelægge Kommissio­
nen et langsigtet udviklingsprogram til godkendelse; 
kun en begrænset del af disse enorme investeringsmid-
ler kan skaffes til veje af mineindustrien selv; 
under disse omstændigheder må Fællesskabet yde 
øget støtte for at investeringer i produktionen af fast 
brændsel skal kunne blive tilstrækkelig store; for at kunne berettige til støtte skal investeringspro­
jekter, som drejer sig om brunkul eller tørv på lang 
sigt føre til en forøgelse af produktionskapaciteten og 
vedrøre forberedende jordbundsarbejde eller anlæg, 
maskiner og bygninger, der er direkte knyttet til 
brunkuls- eller tørveproduktionen; 
30. 8. 83 De Europæiske Fællesskabers Tidende Nr. C 232/7 
IV VI 
de nuværende rentegodtgørelser til investeringer i 
stenkulsindustrien bør afløses af direkte, men begrænsede 
tilskud 
der kræves betydelige, omend ikke ubegrænset, bi­
drag, der må kunne ydes inden for rammerne af de 
dertil opførte bevillinger på De europæiske Fællesska­
bers budget i form af en direkte, tilbagebetalingsfrita-
get støtte, som omfatter indtil 25 % af de støtteberet­
tigede investeringer i stenkuls-, brunkuls- og tørvein­
dustrien; 
Kommissionen kan udbetale forskud på indtil 90 % 
til de virksomheder, som modtager investeringsstøtte; 
V 
ved udgangen af 1983 vil producenterne sandsynligvis 
ligge inde med kullagre, som sammenlagt svarer til mere 
end tre måneders produktion af stenkul; det er indly­
sende, at en sådan lagerbeholdning er for stor, ikke blot i 
forhold til markedssituationen, men også når det gælder 
forsyningssikkerheden 
disse lagre medfører økonomiske byrder, som be­
grænser mulighederne for investeringer med henblik 
på at modernisere kulminedriften og øge dens renta­
bilitet; 
en sådan situation er ikke i overensstemmelse med de 
energipolitiske mål, Fællesskabet har sat sig, herunder 
den rolle, man har tiltænkt fast brændsel i forbindelse 
med udnyttelsen af forskellige energikilder; 
for at afhjælpe denne situation må der iværksættes en 
midlertidig foranstaltning, som tager sigte på at redu­
cere de nuværende lagre; ved hjælp af en sådan for­
anstaltning vil markedet for fast brændsel desuden 
kunne udvides i overensstemmelse med principperne 
for rationel energiudnyttelse; 
denne foranstaltning bør gælde kulproducerende virk­
somheder, som har opnået økonomisk støtte til et in­
vesteringsprojekt, og som har fået godkendt et mo­
derniseringsprogram, der også omfatter reduktion af 
lagrene; 
tildeling af støtten bør være betinget af, at de enkelte 
virksomheder nedbringer deres lagre i løbet af forord­
ningens gyldighedsperiode; mængder, hvis afhændelse 
ikke tjener det tilsigtede formål, dvs. en faktisk ned­
bringelse af lagrene og de dermed forbundne omkost­
ninger, skal ikke kunne indgå i støttens beregnings­
grundlag; Fællesskabets organer bør udstyres med forvaltnings- og 
kontrolmyndighed 
Kommissionen bør overvåge, at den tildelte støtte 
ikke ændrer konkurrencevilkårene på en måde, som 
er uforenelige med EØF- og EKSF-traktaternes prin­
cipper; 
foranstaltninger af denne art henhører fortrinsvis un­
der Fællesskabets økonomiske politik og Fællesska­
bets energipolitik; 
der er ikke i traktaten fastsat særlige beføjelser til 
dette formål — 
UDSTEDT FØLGENDE FORORDNING: 
Artikel 1 
Denne forordning omhandler økonomisk tilskyndelse 
til: 
1. modernisering af stenkulsproduktionen, 
2. nedbringelse af de stenkulproducerende virksom­
heders lagre, 
3. produktion af brunkul og tørv. 
AFSNIT I 
Modernisering af stenkulsproduktionen 
Artikel 2 
Som økonomisk tilskyndelse til investeringer i sten­
kulsektoren kan Fællesskabet på de i denne forord­
ning fastsatte betingelser yde tilbagebetalingsfritaget 
støtte til de stenkulproducerende virksomheder. 
Artikel 3 
For at kunne modtage den i artikel 2 omtalte støtte 
skal de kulproducerende virksomheder have opnået 
Kommissionens godkendelse af et moderniserings- og 
strukturtilpasningsprogram, som mindst gælder perio­
den 1984-1988 og eventuelt omfatter lukning af 
stærkt tabgivende og klart ukonkurrencedygtige pro­
duktionsanlæg. 
Programmet skal bl.a. indeholde overslag over: 
— de kulreserver, der er teknisk mulighed for at ud­
nytte; kullagrenes beliggenhed og hvilke kultyper 
der er tale om, 
Nr. C 232/8 De Europæiske Fællesskabers Tidende 30. 8. 83 
— de kullag, hvis udnyttelse er under forberedelse, 
— de kullejer, hvis lukning er planlagt i tidsrummet 
1984-1988, 
— den årlige produktionsplan pr. grube, 
— vurderet gennemsnitlig produktivitet (udbytte/ 
nederste brydningsniveau pr. mandetime) pr. 
grube, 
— anslået afsætning, 
— årlig lagerudvikling, 
— virksomhedens samlede årlige investeringer. 
Artikel 4 
En virksomhed, der anmoder om den i artikel 2 fast­
satte støtte til et projekt, som omfattes af det i artikel 
3 omtalte program, skal inden for en frist, der fast­
sættes af Kommissionen, forelægge denne en redegø­
relse, som bl.a. indeholder: 
— en detaljeret beskrivelse af projektet og dets for­
ventede virkninger på især produktiviteten, 
— projektets rolle i det i artikel 3 omtalte program, 
— gennemførelsesfristerne, 
— de forventede finansieringsomkostninger og den 
forventede finansieringsform, 
— tidsplan over de årlige investeringsudgifter, 
— angivelse af enhver modtaget eller forventet øko­
nomisk støtte fra Fællesskabet eller medlemssta­
terne, 
— de nuværende og forventede produktionsomkost-., 
ninger, 
— en vurdering af eventuelle miljøpåvirkninger, 
— projektets indflydelse på beskæftigelsen, 
— ethvert andet forhold, som berettiger til den an­
søgte fællesskabsstøtte. 
Artikel 5 
1. Virksomheden skal indgive en kopi af det i arti­
kel 3 og 4 omtalte program og projekt til de nationale 
myndigheder. 
2. Inden Kommissionen tager stilling til, om den i 
artikel 2 fastsatte støtte skal ydes, anmoder den de 
nationale myndigheder om inden én måned at frem­
sætte en udtalelse om programmet og projektet. 3. Kommissionen træffer beslutning, om der skal 
ydes støtte fra Fællesskabet til de forventede årlige 
udgifter, der er forbundet med hvert enkelt projekts 
gennemførelse. Denne beslutning, som rettes til virk­
somheden, meddeles også de nationale myndigheder. 
Artikel 6 
1. Berettigede til den i artikel 2 fastsatte støtte er 
investeringsprojekter, der vedrører et underjordisk an­
læg, hvis årlige gennemsnitsydelse på nederste bryd­
ningsniveau før investeringen ligger på 380 kg 
(kg = kg) pr. mandetime, eller hvis forventede ydelse 
er på mindst 600 kg (kg = kg) pr. mandetime, der­
som der er tale om et nyt anlæg. 
2. Investeringer i anlæg, maskiner og bygninger, 
som er direkte knyttet til brydning eller behandling af 
stenkul (skylning, sortering, blanding) er støtteberet­
tigede. 
Artikel 7 
1. Den i artikel 2 omtalte støtte kan højst være på 
25 % af de støtteberettigede investeringsudgifter i 
løbet af denne forordnings gyldighedsperiode. 
2. Andre former for investeringsstøtte fra Fælles­
skabet kan modtages samtidig med den her nævnte 
støtte, dog må støtten sammenlagt ikke overskride 
30 % af de støtteberettigede investeringsudgifter. 
Artikel 8 
1. Når virksomheden har afholdt udgifterne i for­
bindelse med det støttede projekts gennemførelse, er 
den forpligtet til inden den 31. januar året efter at 
forelægge Kommissionen de hertil svarende beviser 
samt en rapport over projektets hidtidige forløb. 
2. Kommissionen foretager udbetaling én gang om 
året på grundlag af de udgifter, virksomheden i det 
forløbne kalenderår har afholdt i forbindelse med 
projektet, og uden at overskride den grænse for støt­
tesammenlægning, som omtales i artikel 7, stk. 2. 
3. Virksomheden kan anmode Kommissionen om 
at få udbetalt forskud på indtil 90 % af det bevilgede 
støttebeløb. 
4. Under henvisning til stk. 3 beregner Kommissio­
nen én gang om året det støttebeløb, virksomheden 
stadig har krav på, eller som den skal tilbagebetale, 
såfremt forskuddene overskrider støttens endeligt 
fastsatte årlige beløb. 
30.8.83 De Europæiske Fællesskabers Tidende Nr. C 232/9 
5. Senest tre måneder efter afslutningen af hvert 
projekt udarbejder virksomheden en afsluttet teknisk 
og økonomisk rapport, som den sender til Kommis­
sionen. 
AFSNIT II 
Reduktion af kullagrene 
Artikel 9 
Fællesskabet kan på de i denne forordning fastsatte 
betingelser yde Fællesskabets kulproducerende virk­
somheder en tilbagebetalingsfritaget støtte til reduk­
tion af lagrene i årene 1984, 1985 og 1986. 
Artikel 10 
1. En kulproducerende virksomhed, der ansøger 
om den i artikel 9 fastsatte støtte, skal have opnået 
Kommissionens godkendelse af et moderniserings- og 
tilpasningsprogram, som også omfatter reduktion af 
virksomhedens lagre, og skal oppebære investerings­
støtte i henhold til bestemmelserne i afsnit I. 
2. Lagre, hvis reduktion kan komme i betragt­
ning, er lagre på basis af stenkul, produceret af den 
virksomhed, som ligger inde med dem. De skal pr. 1. 
juli 1983 udgøre over en tolvtedel af virksomhedens 
stenkulsproduktion i 1983. Virksomheden afholder 
selv udgifterne til lagrenes opbygning og vedligehol­
delse. 
Artikel 11 
1. Den i artikel 9 anførte støtte vedrører en reduk­
tion på 10 mio tons årligt af beholdningen af stenkul, 
koks og briketter i de støttemodtagende virksomheder 
tilsammen. 
2. Støttesatsen er 10 ECU pr. tons, hvormed 
lagrene reduceres. 
3. Satsen nedsættes i fornødent omfang, såfremt 
a) de i artikel 22 omhandlede budgetbevillinger ikke 
giver mulighed for at udbetale 10 ECU pr. tons, 
hvormed lagrene reduceres, i en af de i artikel 12, 
stk. 2, omhandlede perioder; 
b) den samlede lagerreduktion i en given periode 
overstiger 10 mio tons. Artikel 12 
1. Beregningsgrundlaget for Fællesskabets støtte 
fastlægges for den enkelte virksomheds vedkom­
mende ved udløbet af hver af de tre på hinanden føl­
gende 12-måneders perioder efter denne forordnings 
ikrafttræden. Det er lig med lagerreduktionen sket 
mellem begyndelsen og afslutningen af hver periode; 
beholdningerne af stenkul, koks og briketter opgøres 
samlet (t = t). 
2. Udelukket fra beregningsgrundlaget for fælles­
skabsstøtten er 
a) lagerreduktioner, som skyldes beholdninger, som 
virksomheden i den gældende periode har afstået 
til en oplagringsvirksomhed; 
b) lagerreduktioner, som skyldes beholdninger, som 
virksomheden har afstået til tredjemand, men be­
varer på egne lagre og for egen regning; 
c) beholdninger, som virksomheden har afstået til 
tredjelande i den pågældende periode ud over de 
beholdninger, der er afsat til de samme lande i ka­
lenderåret 1983; 
d) lagerreduktioner, hvorved virksomhedens lagre 
ved periodens slutning er bragt ned på en 
mængde, der er lig med eller mindre end en tolv­
tedel af virksomhedens stenkulsproduktion i 
samme periode; 
e) lagerreduktioner, der er udlignet ved genoplagring 
i gennemførelsesperioden for bestemmelserne i 
dette afsnit. 
3. Virksomhederne giver Kommissionen de lager­
opgørelser og lagerkontrakter i hænde, som den fin­
der påkrævet, og navnlig oplysninger om lagerperio­
der, produktfordeling, lagrenes placering og ad­
komstdokumenter samt alle oplysninger om afsætning 
i tredjelande. 
4. Ved udløbet af hver periode overfører Kommis­
sionen de relevante beløb til de virksomheder, der har 
indsendt ansøgning herom. 
5. Ved genoplagring som omhandlet i stk. 2, litra 
e), tilbagebetaler virksomheden den uberettiget oppe­
bårne støtte. 
Artikel 13 
Virksomheder, der bevidst opgiver falske oplysninger, 
kan af Kommissionen idømmes bøder, der højst kan 
være på 1 % af den årlige omsætning. 
Nr. C 232/10 De Europæiske Fællesskabers Tidende 30.8.83 
AFSNIT III 
Produktion af brunkul og tørv 
Artikel 14 
Fællesskabet kan på de i denne forordning fastsatte 
betingelser yde tilbagebetalingsfritaget støtte til virk­
somheder, der producerer brunkul og tørv, som en 
økonomisk tilskyndelse til investeringer i sektoren for 
brunkul og tørv. 
Artikel 15 
En virksomhed, der ansøger om den i artikel 14 fast­
satte støtte skal have opnået Kommissionens godken­
delse af et langsigtet udviklingsprogram, der mindst 
dækker perioden 1984-1988. 
Programmet skal specielt indeholde overslag over: 
— reserver af brunkul eller tørv, der i teknisk hen­
seende kan udnyttes; 
brunkuls- og tørvelejernes beliggenhed og art, 
— lejer under forberedelse, 
— årlig produktionsplan for hvert udvindingssted, 
— den årlige afsætning, 
— virksomhedens samlede årlige investeringer. 
Artikel 16 
En virksomhed, der ansøger om den i artikel 14 fast­
satte støtte til et projekt, som omfattes af det i artikel 
15 anførte program, skal inden for en frist, der fast­
sættes af Kommissionen, forelægge denne en redegø­
relse, som bl.a. indeholder: 
— en detaljeret beskrivelse af projektet og dets for­
ventede virkninger, navnlig på virksomhedens pro-
duktionsforøgelse på lang sigt, 
— dets rolle i det i artikel 15 omtalte program, 
— gennemførelsesfristerne, 
— de forventede finansieringsomkostninger og den 
forventede finansieringsform, 
— tidsplan over de årlige investeringsudgifter, 
— angivelse af enhver modtaget eller forventet øko­
nomisk støtte fra Fællesskabet eller medlemssta­
terne, 
— en vurdering af eventuelle miljøpåvirkninger, — projektets indflydelse på beskæftigelsen, 
— ethvert andet forhold, der berettiger til den an­
søgte fællesskabsstøtte. 
Artikel 17 
1. Virksomheden skal indgive en kopi af det i arti­
kel 15 og 16 anførte program og projekt til de natio­
nale myndigheder. 
2. Inden Kommissionen tager stilling til, om den i 
artikel 14 fastsatte støtte skal ydes, anmoder den de 
nationale myndigheder om inden én måned at frem­
sætte en udtalelse om programmet og projektet. 
3. Kommissionen træffer beslutning, om der skal 
ydes støtte fra Fællesskabet til de forventede årlige 
udgifter, der er forbundet med hvert enkelt projekts 
gennemførelse. Denne beslutning, som rettes til virk­
somheden, meddeles også de nationale myndigheder. 
Artikel 18 
Berettigede til den i årtikel 14 fastsatte støtte er in­
vesteringsprojekter, der medfører en forøgelse af 
virksomhedens produktionskapacitet på lang sigt i 
forhold til 1983, og som vedrører: 
— produktionsforberedende anlægsarbejder, 
— opførelse af anlæg, maskiner og bygninger, der er 
direkte knyttet til produktionen af brunkul eller 
tørv, in bulk eller som briketter. 
Artikel 19 
1. Den i artikel 14 omtalte støtte kan højst være på 
25 % af de støtteberettigede investeringsudgifter i 
løbet af denne forordnings gyldighedsperiode. 
2. Andre former for investeringsstøtte fra Fælles­
skabet kan modtages samtidig med den her nævnte 
støtte, dog må støtten sammenlagt ikke overskride 
30 % af de støtteberettigede investeringsudgifter. 
Artikel 20 
1. Når virksomheden har afholdt udgifterne i for­
bindelse med det støttede projekts gennemførelse, er 
den forpligtet til inden den 31. januar året efter at 
forelægge Kommissionen de hertil svarende beviser 
samt en rapport over projektets hidtidige forløb. 
30. 8.83 De Europæiske Fællesskabers Tidende Nr. C 232/11 
2. Kommissionen foretager udbetaling én gang om 
året på grundlag af de udgifter, virksomheden i det 
forløbne kalenderår har afholdt i forbindelse med 
projektet, og uden af overskride den grænse for støt­
tesammenlægning, som omtales i artikel 19, stk. 2. 
3. Virksomheden kan anmode Kommissionen om 
at få udbetalt forskud på indtil 90 °/o af det bevilgede 
støttebeløb. 
4. Under henvisning til stk. 3 beregner Kommissio­
nen én gang om året det støttebeløb, virksomheden 
stadig har krav på, eller som den skal tilbagebetale, 
såfremt forskuddene overskrider støttens endeligt 
fastsatte beløb. 
5. Senest tre måneder efter afslutningen af hvert 
projekt udarbejder virksomheden en afsluttende 
teknisk og økonomisk rapport, som den sender til 
Kommissionen. 
AFSNIT IV 
Almindelige og afsluttende bestemmelser 
Artikel 21 
Den af Fællesskabet bevilgede støtte må ikke ændre 
konkurrencevilkårene på en måde, der er uforenelig 
med principperne i EKSF-traktaten og EØF-trakta-
ten. Artikel 22 
Den i denne forordning fastsatte økonomiske støtte 
ydes inden for den beløbsramme, der er afsat hertil i 
De europæiske Fællesskabers almindelige budget. 
Artikel 23 
Kommissionen, Revisionsretten og disses repræsentan­
ter har adgang til sagsakterne for hvert investerings­
projekt eller hvert lager, hvortil der ydes støtte. De 
kan foretage kontrol på stedet eller kontrol af bilag 
for at følge projektets forløb eller lagerbevægelserne, 
samt kontrollere anvendelsen af fællesskabsstøtten. 
Artikel 24 
Kommissionen aflægger med jævne mellemrum beret­
ning til Rådet og Europa-Parlamentet om anven­
delsen af denne forordning. 
Artikel 25 
Denne forordning træder i kraft den 1. januar 1984. 
Afsnit I og III anvendes indtil den 31. december 1988; 
afsnit II anvendes indtil den 31. december 1986. 
Denne forordning er bindende i alle enkeltheder og 
gælder umiddelbart i hver medlemsstat.